Magni Smedås

Magni Smedås (født 17. juni 1995) er en norsk langrennsløper fra Dalsbygda i Os. Hun representerer Lillehammer Skiklub og i Ski Classics Team Eksjöhus. Hun har vunnet Marcialonga og Jizerská padesátka.

Hun ble juniornorgesmester på 15 km klassisk i 2014, vant Norgescupen i langrenn for junior 2013/14 i klassen kvinner 19-20 år, og på seniornivå kom hun på fjerdeplass totalt i Norgescupen i langrenn 2018/19.

 Idrettskarriere 
 Sesongen 2011/12 
Smedås deltok i to FIS-renn i begynnelsen av 2012, og kom der på 34.-plass og 81.-plass.FIS - Magni Smedås - Season 2012, besøkt 15. desember 2019. Hun deltok i Junior-NM på ski 2012, og kom der på 12.-plass på 5 km fri teknikk i K17-klassen, og hun kom på 12.-plass på 7,5 km klassisk.Norges skiforbund - Junior NM Fristil, besøkt 15. desember 2019Norges skforbund - Junior NM Klassisk, besøkt 15. desember 2019. Hun deltok også på Hedmark lag 2, som kom på tiendeplass på 4 x 3,75 km stafett.

 Sesongen 2012/13 
Hun deltok i Vinter-EYOF 2013 i Braşov i Romania, og kom der på 17.-plass på 5 km klassisk, og hun kom på 23.-plass på sprinten og på 7,5 km fri teknikk. I Norgescupen i langrenn for junior 2012/13 kom hun på sjetteplass i klassen K18, der hun vant ett av rennene.Norges skiforbund - Statoil Norgescup Langrenn 2012-2013 Kvinner 18 år, besøkt 15. desember 2019.

 Sesongen 2013/14 
I sesongåpningen i Bruksvallarna i Sverige kom hun på sjetteplass på 10 km fri teknikk i juniorklassen, og hun kom på tiendeplass på sprinten. Den 3.- januar kom hun på tredjeplass i et FIS-renn i Nybygda, bak Tiril Udnes Weng og Lotta Udnes Weng, dette var 7,5 km fri teknikk.FIS - Nybygda (NOR) - Women's 7,5 km F, besøkt 15. desember 2019. 

I Junior-NM på ski 2014 deltok hun i klassen K19/20. Hun vant der 15 km klassisk, og hun fikk sølv på 5 km skøyting, bak Silje Theodorsen.Norges skiforbund - NM junior Mo i Rana: Fredag klassisk, besøkt 15. desember 2019.Norges skiforbund - NM Junior - Skillevollen Idrettspark 15.03.2014, besøkt 15. desember 2019. På stafetten gikk hun på Hedmark Skikrets lag 1, som kom på ellevteplass i klassen kvinner 17-20 år.

Hun deltok i Norgesmesterskapet på ski 2014 del 1 på Lillehammer, og ble der slått ut i kvartfinalen på sprinten.Norges skiforbund - Kvinner 1.4 km Fristil Sprint Finaler, besøkt 15. desember 2019. Hun kom på 17.-plass på 15 km skiathlon. Under NM del 2 på Vågå tok hun bronsemedalje i lagsprint, sammen med sin mer kjente klubbvenninne og tremenning Therese Johaug. 

 Sesongen 2014/15 
I sesongen 2014–15 var hun tatt ut på juniorlandslaget, men sesongen ble spolert av sykdom og skader. Hun deltok kun i to renn i Bruksvallarna i under sesongåpningen i Sverige, der hennes beste plassering ble tiendeplass på 5 km fri teknikk.FIS - Magni Smedås - Season 2015, besøkt 15. desember 2019.

 Sesongen 2015/16 
Sesongen 2015–16 representerte hun Team Veidekke Innlandet. Hun debuterte i Skandinavisk Cup denne sesongen, og endte på 41.-plass totalt med 32 poeng.FIS - Scandinavian Cup - Season 2016, besøkt 15. desember 2019. Under Norgescupen i langrenn 2015/16 endte hun på sjuendeplass i U23-klassen og 34.-plass i seniorklassen.Norges skiforbund - Statoil Norgescup Langrenn 2015-2016, besøkt 15. desember 2019.

Under NM på ski 2016 del 1 i Tromsø kom hun på 16.-plass på 15 km skiathlon, som holdt til femteplass i U23-klassen.Norges skiforbund - NM Tromsø 2016 - 15 km Skiathlon kvinner U23, besøkt 15. desember 2019. På sprinten i fri teknikk ble hun slått ut i kvartfinalen i NM senior, og endte på 13.-plass i U23-klassen.Norges skiforbund - NM Tromsø 2016 - Sprint kvinner U23, besøkt 15. desember 2019. På 10 km klassisk kom hun på 22.-plass i seniorklassen, og tiden hennes holdt til niendeplass i U23-klassen.Norges skiforbund - NM Tromsø 2016 - 10 km kvinner C, klasse U23, besøkt 15. desember 2019. NM del 2 ble arrangert på Beitostølen, og Smedås kom der på 36.-plass på 5 km fri teknikk og 15.-plass på 30 km fri teknikk.

 Sesongen 2016/17 
Smedås konkurrerte mindre i sesongen 2016/17. Hun deltok i NM på ski 2017 del 1 på Lygna, der hun kom på 27.-plass på 10 km klassisk og 37.-plass på 15 km skiathlon. Under NM del 2 på Gålå kom hun på 20.-plass på 5 km fri og 18.-plass på 30 km klassisk.FIS - Magni Smedås - Season 2017, besøkt 15. desember 2019. Hun kom på fjerdeplass i Storlirennet 2017, som dette året var kortet ned fra 36 til 24 km.Langrenn.com - Resultater Storlirennet 2017, besøkt 15. desember 2017.

 Sesongen 2017/18 
Hennes beste plassering i Skandinavisk Cup 2017/18 ble en sjuendeplass på 10 km fri i Vuokatti, og hun endte på 34.-plass totalt denne sesongen, med 74 poeng.FIS - Scandinavian Cup - Season 2018, besøkt 15. desember 2019. Under NM på ski 2018 kom hun på 23.-plass på 10 km fri teknikk og 24.-plass på 15 km skiathlon, og under NM del 2 kom hun på 13.-plass på tremila. Hun deltok i to langløp; hun kom på åttendeplass i Birkebeinerrennet 2018, og andreplass i det 32 km lange Haukelirennet 2018, kun slått av Silje Øyre Slind.FIS - Magni Smedås - Season 2018, besøkt 15. desember 2019.

 Sesongen 2018/19 
Hun kom på niendeplass i det 50 km lange rulleskirennet Kanalrennet 2018. Hun deltok i NM på ski 2019 del 1 på Meråker, og kom der på niendeplass på sprinten og 14.-plass på 15 km skiathlon. Den 16. februar 2019 debuterte hun i verdenscupen, og kom på 25.-plass på sprinten i Cogne i Italia. Hun endte på 110.-plass totalt i Verdenscupen i langrenn 2018/19, og hun endte på 74.-plass i sprintcupen. Under NM del 2 på Lygna kom hun på 13.-plass på 5 km fri teknikk og 30 km klassisk.FIS - Magni Smedås - Season 2019, besøkt 15. desember 2019.

 Sesongen 2019/20 
Den 15. desember 2019 fikk Smedås sin første topp 10-plassering i verdenscupen, da hun kom på åttendeplass på 10 km fri teknikk i Davos i Sveits.

 Sesongen 2021/22 
I NM 2022 i Harstad ble hun nummer fire på 10 km klassisk og nummer tre på 30 km fristil. Denne sesongen startet hun med langløp i Ski Classics langløp der hun representerer det svenske Team Eksjöhus.Team Eksjöhus

 Sesongen 2022/23 
Hun vant Marcialonga 2023 og Jizerská padesátka og kom på andreplass sammenlagt i Ski Classics 2022/23.

 Sesongen 2023/24 
Hun vant La Diagonela i 2024.

 Referanser 

 Eksterne lenker 

Kategori:Norske langrennsløpere
Kategori:Personer fra Os kommune i Hedmark